**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 06 /11/2024**

 **Αριθ. Πρωτ. 22427**

**ΑΠΟΣΠΑΣΜΑ**

# Από το πρακτικό της αριθμ. 38ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **400**

**Άσκηση προσφυγής στο Συμβούλιο της Επικρατείας (Σ.τ.Ε.) για το έργο αιολικού σταθμού παραγωγής ηλεκτρικής ενέργειας (Α.Σ.Π.Η.Ε.) συνολικής ισχύος 20,4 MW της «Α/Π ΛΟΝΤΟΥ – Κ. ΜΑΥΡΟΥΔΗΣ ΚΑΙ ΣΙΑ Ε.Ε.» στη θέση «Λόντου», της Δημοτικής Ενότητας Λιβαδειάς, του Δήμου Λεβαδέων, της Π.Ε. Βοιωτίας.**

 Στη Λιβαδειά σήμερα 05η Νοεμβρίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 22169/01-11-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα 6 (έξι) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος (Πρόεδρος) 1.Ταγκαλέγκας Ιωάννης

 2. Τουμαράς Βασίλειος Αν και είχε νόμιμα προσκληθεί

 3. Αγνιάδης Παναγιώτης

 4. Καλλιαντάσης Χρήστος

 5. Παπαβασιλείου Αικατερίνη

 6. Μίχας Δημήτριος

 Ο Πρόεδρος της Δημοτικής Επιτροπής ενημέρωσε το σώμα ότι υποβλήθηκε το με αριθ. πρωτ. 22333/05-11-2024 έγγραφο του Γραφείου Δημάρχου με θέμα : *Άσκηση προσφυγής στο Συμβούλιο της Επικρατείας (Σ.τ.Ε.) για το έργο αιολικού σταθμού παραγωγής ηλεκτρικής ενέργειας (Α.Σ.Π.Η.Ε.) συνολικής ισχύος 20,4 MW της «Α/Π ΛΟΝΤΟΥ – Κ. ΜΑΥΡΟΥΔΗΣ ΚΑΙ ΣΙΑ Ε.Ε.» στη θέση «Λόντου», της Δημοτικής Ενότητας Λιβαδειάς, του Δήμου Λεβαδέων, της Π.Ε. Βοιωτίας , ΄* για συζήτηση του θέματος εκτός ημερήσιας διάταξης ως κατεπείγον.

Το κατεπείγον του θέματος έγκειται στο ότι η καταληκτική προθεσμία για την άσκηση της προσφυγής ενώπιον του Συμβουλίου της Επικρατείας είναι η 14η Νοεμβρίου 2024.

 Σύμφωνα με τις διατάξεις του άρθρου 75 παρ. 3 του Ν. 3852/2010 η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

 Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

 Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας .

 Κατόπιν Ο Πρόεδρος της Δημοτικής Επιτροπής έθεσε υπόψη των μελών το με αριθ. πρωτ. 22333/05-11-2024 έγγραφο του Γραφείου Δημάρχου στο οποίο αναφέρονται:

*Λαμβάνοντας υπόψιν:*

*1. Τις διατάξεις του άρθρου 74Α του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ Α’ 87)*

*2. Την με αριθμ. 14/2021 γνωμοδότηση της Κοινότητας Λιβαδειάς,*

*3. Την με αριθμ. 7/2021 γνωμοδότηση της Επιτροπής Ποιότητας Ζωής,*

*4. Την υπ’ αριθμ. 52/21 γνωμοδότηση του Δημοτικού Συμβουλίου,*

*5. Την με αριθμ. 62/2021 απόφαση του Δημοτικού Συμβουλίου.*

*Με την με αριθμ. πρωτ. 29951/4-11-2024 αίτηση του, ο Σύλλογος Ελικωνίων Επαρχίας Λιβαδειάς, την οποία συνυπογράφει και ο Ορειβατικός Σύλλογος Κυριακίου, αιτείται την άσκηση προσφυγής του Δήμου Λεβαδέων στο Σ.τ.Ε., για το έργο αιολικού σταθμού παραγωγής ηλεκτρικής ενέργειας (Α.Σ.Π.Η.Ε.) συνολικής ισχύος 20,4 MW της «Α/Π ΛΟΝΤΟΥ – Κ. ΜΑΥΡΟΥΔΗΣ ΚΑΙ ΣΙΑ Ε.Ε.» στη θέση «Λόντου».*

*Στις 2-6-2021 και με το αριθμ. πρωτ. 115368/279/2-6-2021 έγγραφο της, η Επιτροπή Περιβάλλοντος και Ανάπτυξης Στερεάς Ελλάδας δημοσιοποίησε την Μελέτη Περιβαλλοντικών Επιπτώσεων (Μ.Π.Ε.) αιολικού σταθμού παραγωγής ηλεκτρικής ενέργειας (Α.Σ.Π.Η.Ε.), συνολικής ισχύος 20,4 MW της «Α/Π ΛΟΝΤΟΥ – Κ. ΜΑΥΡΟΥΔΗΣ ΚΑΙ ΣΙΑ Ε.Ε.» στη θέση «Λόντου», της Δ.Ε. Λιβαδειάς, του Δήμου Λεβαδέων, της Π.Ε. Βοιωτίας. Επί της εν λόγω μελέτης η Κοινότητα Λιβαδειάς με την με αριθμ.14/2021, η Επιτροπή Ποιότητας Ζωής με την με αριθμ. 7/2021 και το Δημοτικό Συμβούλιο με την με αριθμ. 52/2021 γνωμοδοτήσεις τους, γνωμοδότησαν ομόφωνα αρνητικά.*

*Επιπροσθέτως με την με αριθμ. 62/2021 απόφασή του το Δημοτικό συμβούλιο έχει ομόφωνα αποφασίσει: «Ο Δήμος να ασκεί κάθε νόμιμο μέσο, αν και εφόσον απαιτηθεί για την προστασία του περιβάλλοντος από τις καταστροφικές συνέπειες της εγκατάστασης των ανεμογεννητριών στην ευρύτερη περιοχή του Δήμου».*

*Στις 16-7-2024 εκδόθηκε Απόφαση Έγκρισης Περιβαλλοντικών Όρων (Α.Ε.Π.Ο.), για το προαναφερόμενο έργο. Οι λόγοι για τους οποίους πρέπει να ακυρωθεί η ανωτέρω Α.Ε.Π.Ο. είναι οι κάτωθι:*

*1. Παραβιάζεται το Περιφερειακό πλαίσιο Χωρικού Σχεδιασμού και αειφόρου Ανάπτυξης Περιφέρειας Στερεάς Ελλάδας, καθώς δεν υφίσταται ειδικότερη αιτιολογία της στάθμισης της οποίας προέβη η Διοίκηση μεταξύ αφενός του οφέλους από την δημιουργία της μονάδας αυτής και του κόστους αφετέρου που συνεπάγεται αυτή για το περιβάλλον ως προς την εγκατάσταση ανεμογεννητριών σε ύψος μεγαλύτερο των 800 μ (ad hoc ΣτΕ 696/2016, 194/2024).*

*2. Παραβιάζονται οι όροι των Γενικών Πολεοδομικών Σχεδίων της Δημοτικής Ενότητας Λιβαδειάς (ΦΕΚ ΑΑΠ 366/18-10-2013) και της Δημοτικής Κοινότητας Κυριακίου (ΦΕΚ ΑΑΠ 273/12-12-2016) του Δήμου Λεβαδέων, αναφορικά με τις επιτρεπόμενες χρήσεις στην περιοχή εγκατάστασης του έργου που προτείνεται ως «Περιοχή Ειδικής Προστασίας Περιβάλλοντος και ειδικότερα ως Περιοχή Προστασίας του Ελικώνα (ορεινού όγκου μεγαλύτερου των 800 μ), με κωδική ονομασία ΠΕΠ-ΕΛ (Γ.Π.Σ. Δ.Ε. Λιβαδειάς) και «Περιοχή Ειδικής Προστασίας και ειδικότερα ως περιοχής Δασών και Δασικών εκτάσεων με κωδικό ΠΕΠ 2» (Γ.Π.Σ. Δ.Κ. Κυριακίου).*

*3. Ελλείπει οποιαδήποτε αιτιολόγηση αναφορικά με την ικανοποίηση των αναγκών του έργου χωρίς αλλοίωση της μορφής των εκτάσεων με δασικό χαρακτήρα με τη μικρότερη δυνατή απώλεια δασικού πλούτου.*

*4. Παραβιάζεται εν γένει η αρχή της αειφορίας (άρθρο 24 Συντάγματος).*

*5. Στον ορεινό όγκο του Ελικώνα, λειτουργεί η δημοτική κατασκήνωση «Παλιομηλιά», όπου φιλοξενούνται κάθε χρόνο παιδιά δημοτών μας. Επίσης είναι το οροπέδιο της Αρβανίτσας το οποίο αποτελεί σημείο αναψυχής και διοργανώνονται ετήσιες πολιτιστικές εκδηλώσεις τις οποίες παρακολουθούν χιλιάδες άτομα απ’ όλη την Ελλάδα, ενώ σε κοντινή απόσταση βρίσκεται η Μονή του οσίου Λουκά, μνημείο Παγκόσμιας Κληρονομιάς της UNESKO.*

*6. Η οικολογική και περιβαλλοντική καταστροφή από την εγκατάσταση του έργου θα είναι ανυπολόγιστη, καθώς θα πρέπει να κοπούν χιλιάδες δέντρα τόσο για τα γήπεδα που θα εγκατασταθούν οι ανεμογεννήτριες όσο και για όλα τα συνοδά έργα.*

*Με βάση τα ανωτέρω εισηγούμαστε: Την άσκηση προσφυγής στο Συμβούλιο της Επικρατείας (Σ.τ.Ε.) για το έργο αιολικού σταθμού παραγωγής ηλεκτρικής ενέργειας (Α.Σ.Π.Η.Ε.) συνολικής ισχύος 20,4 MW της «Α/Π ΛΟΝΤΟΥ – Κ. ΜΑΥΡΟΥΔΗΣ ΚΑΙ ΣΙΑ Ε.Ε.» στη θέση «Λόντου», της Δημοτικής Ενότητας Λιβαδειάς, του Δήμου Λεβαδέων, της Π.Ε. Βοιωτίας.*

 Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την με αριθμ. 14/2021 γνωμοδότηση της Κοινότητας Λιβαδειάς,

-Την με αριθμ. 7/2021 γνωμοδότηση της Επιτροπής Ποιότητας Ζωής

-Την υπ’ αριθμ. 52/21 γνωμοδότηση του Δημοτικού Συμβουλίου

- Την με αριθμ. 62/2021 απόφαση του Δημοτικού Συμβουλίου

- Το με αριθ. πρωτ. 22333/05-11-2024 έγγραφο του Γραφείου Δημάρχου

- Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης

**ΑΠΟΦΑΣΙΖΕΙ ΟΜΟΦΩΝΑ**

 Την άσκηση προσφυγής στο Συμβούλιο της Επικρατείας (Σ.τ.Ε.) για το έργο αιολικού σταθμού παραγωγής ηλεκτρικής ενέργειας (Α.Σ.Π.Η.Ε.) συνολικής ισχύος 20,4 MW της «Α/Π ΛΟΝΤΟΥ – Κ. ΜΑΥΡΟΥΔΗΣ ΚΑΙ ΣΙΑ Ε.Ε.» στη θέση «Λόντου», της Δημοτικής Ενότητας Λιβαδειάς, του Δήμου Λεβαδέων, της Π.Ε. Βοιωτίας.

.

. **Η παρούσα απόφαση πήρε αριθμό 400/2024.**

 **Ο ΠΡΟΕΔΡΟΣ**

 **ΔΗΜΗΤΡΙΟΣ Κ. ΚΑΡΑΜΑΝΗΣ**

 **ΤΑ ΜΕΛΗ**

1. Τουμαράς Βασίλειος

2 Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος

 .

 ΠΙΣΤΟ ΑΠΟΣΠΑΣΜΑ

 Λιβαδειά 06 -11-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ